google/wiki40b huggingface dataset:
Judo under Stillehavslekene 1999

Judo under Stillehavslekene  1999. Judo var en av flere sporter som var med i de ellevte stillehavslekene som ble arrangert i Guam i perioden 29. mai til 12. juni 1999. Det var åttende gangen som judo var med på programmet under stillehavslekene. Det ble konkurrert i seks klasser, kun for menn. Ny-Caledonia ble beste nasjon med fem gullmedaljer foran Fiji med en.
Volgograd-3 kraftverk

Volgograd TETs-3 kraftverk (russisk: Volgogradskaja TETs-3) er et varmekraftverk nær Volgograd i Russland. Det eies og opereres av et regionalt kraftselskap Volgogradenergo, og har en produksjonskapasitet på 296 MW. Brenselstype er naturgass og mazut.
Byggingen av kraftverket begynte omkring 1973, og første byggetrinn stod ferdig i 1977. Kraftverket har senere blitt utvidet og fornyet.
Storbandet Promenaden

Promenaden er et storband med hovedvekt på sving- og dansemusikk, og med røtter i den klassiske storbandmusikken. Bandet ble startet i 1984 av Kjell Nordseth, og het den gang Østre Bærum Promenadeorkester. Kjell Nordseth var også musikalsk leder og primus motor i 25 år, frem til 2009. I dag er Kim Koffeld musikalsk leder.
I mange år var storbandet organisert nærmest som en «musikerpool», der musikalsk leder håndplukket musikere til den enkelte spillejobb eller konsert. De siste årene har bandet hatt en mer eller mindre fast besetning av erfarne amatør- og proffmusikere. I 2009 og 2010 samarbeidet bandet med jazzvokalisten Majken Christiansen ved flere anledninger, blant annet i forbindelse med en konsert på Asker Jazzklubb under «Vinterjazz 2010».
Hexarthrius mniszechi

Utseende

En stor (hannen opptil 78 millimeter), blank, brunsvart hjortebille. Hannens kjever er lange, nokså rette, med en innoverrettet tann et stykke utenfor midten, kløvet i spissen. Antennene er nokså tynne, med en liten, seks-leddet vifte. Pronotum er rektangulært, mye bredere enn langt. Hunnen er helt svart, mye mindre enn hannen, uten påfallende forstørrede kjever.

Levevis

Larvene utvikler seg i råtne trestammer.

Utbredelse

Arten er kjent fra det nordøstlige India.
Parallel Line Internet Protocol

Parallel Line Internet Protocol (PLIP) er en kommunikasjonsprotokoll for datanett som sørger for direkte kommunikasjon mellom datamaskiner ved å bruke parallelporten som vanligvis bruker for forbindelser med en skriver.
PLIP sørker for linkdagets tjenester for Internettprotokollen, den protokoll som brukes for å danne mindre lokalnett såvel som bydatanett og større vidstrakte datanett, og som gjør det mulig for datamaskiner å kommunisere med utstyr for eldre parallelporter uten behov for dedikert nettverksmaskinvare, som for eksempel Ethernet.
Casiokids

Casiokids er et norsk indie-/popband, med medlemmer fra Stavanger og Bergen som ble stiftet i 2005. De er et av få norske band som har oppnådd internasjonal anerkjennelse selv om de synger på norsk.
Navnet kommer av at gruppen siden starten i 2005 har brukt gamle Casio-keyboards som en viktig del av lydbildet. 
Sommeren 2009 turnerte bandet både i USA og England.
Casiokids var et av fire artister/band som mottok «a-ha-stipendet» i forkant av a-has avskjedsturné i 2010. Stipendet er på en million norske kroner og ble delt ut for å hjelpe unge og lovende norske artister som ønsker å satse internasjonalt.
SS «Andrea Doria»

SS «Andrea Doria» var et italiensk cruiseskip fra rederiet Italian Line (Società di navigazione Italia) med hjemmehavn i Genova, Italia. Skipet er kanskje mest kjent fordi den kolliderte, kantret og sank i 1956, hvor 52 mennesker døde.

Skipet

Skipet var oppkalt etter den genuesiske admiral Andrea Doria fra 1500-tallet. Skipet var på 29 100 registertonn, med en kapasitet på cirka 1 200 passasjerer og et mannskap på 500 personer. For et land som forsøkte å gjenoppbygge sin økonomi og omdømme etter den andre verdenskrig, etter mistet omtrent halvparten av sin handelsflåte, enten ved at skipene ble ødelagt under verdenskrigen, eller ved at de allierte som vant krigen krevde krigserstatning fra de tapende partene i krigen, var Andrea Doria et ikon og symbol for nasjonal stolthet i Italia. Av alle italienske skip i sin samtid var «Andrea Doria» det største, raskeste og antatt det tryggeste. Det ble sjøsatt den 16. juni 1951 og begynte sin jomfrutur den 14. januar 1953.

Havariet

Den 25. juli 1956 nærmet SS «Andrea Doria» seg kysten av Nantucket i Massachusetts, underveis til New York City, da den kolliderte med den østgående MS «Stockholm» fra rederiet Swedish American Line. Denne kollisjonen ble kjent som en av historiens mest beryktede maritime katastrofer. SS «Andrea Doria» ble rammet kraftig i siden, og begynte nesten umiddelbart å krenge alvorlig til styrbord side. Det gjorde halvparten av livbåtene praktisk talt ubrukelige. Denne mangelen på livbåter kunne ha ført til betydelige tap av menneskeliv, men på grunn av skipets tekniske design klarte skipet å holde seg flytende i over 11 timer etter den alvorlige kollisjonen.
Den handlekraftige oppførselen til mannskapet, bedringer i kommunikasjon, og rask respons fra andre skip i nærheten var med på å avverge at kollisjonen utartet til en katastrofe på linje med RMS «Titanic» i 1912. 1 660 passasjerer og mannskap ble reddet og overlevde mens 46 mennesker døde som en konsekvens av kollisjonen.
Det evakuerte skipet kantret og sank den følgende morgen. Denne ulykken er fremdeles den verste maritime ulykken som fant sted i amerikansk territorialfarvann siden senkingen av SS «Eastland» i 1915.
Ulykken og dens etterspill ble omfattende dekket av nyhetsmedia. Mens anstrengelsene for berging var vellykket og tilrådelig, førte årsaken til kollisjonen og tapet av SS «Andrea Doria» til oppmerksomhet og mange rettssaker. Hovedsakelig på grunn av en avgjørelse og enighet utenfor domstolene mellom de to rederiene i løpet av høringene umiddelbart etter katastrofen, ble ingen avgjørelse på årsaken(e) noen gang formelt publisert. Selv om den største skylden har blitt plassert innledningsvis på det italienske cruiseskipet, har nyere undersøkelser indikert at feillesning på radaren på det svenske skipet førte til kollisjonskursen, noe som førte til feil på begge sider.
Capronnieria galesus

Utseende

En middelsstor, brun sommerfugl.
Denne arten mangler øyeflekker på vingene. Oversiden er ensfarget brun. Undersiden er farget som oversiden på vingenes innerste to tredjedeler, den ytterste tredjedelen er mye blekere. I den innerste delen er den en tynn, uregelmessig, brun tverrstrek, og det er en smal, brun siksak-bord langs ytterkanten.

Utbredelse

Arten er bare kjent fra det sørøstlige Brasil.
Paris–Nice 2008

Paris–Nice 2008, den 66. utgaven av Paris–Nice foregikk fra 9. mars til 16. mars 2008.
Det var mye kontroverser knyttet til rittet da arrangøren ASO hadde trukket det ut av protouren og også valgte å kjøre det utenfor UCIs regi. UCI truet ryttere og lag som stilte til start med sanksjoner, men bare noen få ryttere valgte å ikke starte av frykt for å bli utestengt fra OL og VM.
Astana var det eneste ProTour-laget som ikke ble invitert, og fjorårsvinner Alberto Contador fikk dermed ikke sjansen til å forsvare tittelen.
Davide Rebellin vant sammenlagt, tre sekunder foran Rinaldo Nocentini. Thor Hushovd vant poengtrøya.
Kick 'em Jenny

Kick 'em Jenny er en undersjøisk vulkan i sørenden av Grenadinene i Karibia, vest for øya Ronde og 8 km nord for øya Grenada. Det er den eneste aktive undersjøiske vulkanen i Øst-Karibia.

Plassering og aktivitet

Kick 'em Jenny ligger lengst vest i et område med vulkanske, batymetriske formasjoner, som lengre øst stikker opp av havet i form av øyer. Den aktive vulkanen ligger i en 5 km vid hesteskoformet formasjon dannet ved utrasing. Rasmassene strekker seg 30 km mot vest ut i Grenada-bassenget. Det er så store masser at det er mulig Kick 'em Jenny stakk over havoverflaten før kollapsen og utrasingen.
Vulkanen reiser seg 1 300 meter opp fra havbunnen. Toppen av undervannsfjellet befinner seg omkring 180 meter under havoverflaten. Krateret har en diameter på omkring 320 meter. Gasser strømmer ut av et indre krater ca. 265 meter under havoverflaten. 
Kick 'em Jenny har vært aktiv med 12 utbrudd siden 1939, sist i 2017. Det er den eneste aktive undersjøiske vulkanen i Øst-Karibia og den mest aktive vulkanen i De små Antiller.
Vulkanen befinner seg i et område med skipstrafikk mellom De karibiske øyer. Nye utbrudd anses som sannsynlig og myndighetene har stengt et område med en radius på 1,5 kilometer omkring vulkanen for skipstrafikk. Eksklusjonssonen økes til 5 km ved økt aktivitet.
Council Bluffs

Council Bluffs er en by (city) i Pottawattamie County i delstaten Iowa i USA, på østre bredd av Missourifloden. Council Bluffs er administrativt hovedsete (county seat) i Pottawattamie County. Den større nabobyen Omaha ligger på den motsatte vestre side av Missouri i Nebraska og Council Bluffs tilhører Omahas storbyområde.
Byen er historisk kjent som jernbaneknutepunkt, idet president Abraham Lincoln valgte byen som utgangspunkt for Union Pacifics del av den transamerikanske jernbane mot vest.
Vegteknologi

Vegteknologi omfatter strukturelle metoder for dimensjonering, proporsjonering av veger og gater. Det utføres ut i fra metoder som er foreslått i håndbøker til Statens vegvesen om vegbygging (hb018), veg- og gateutforming (hb017) og vegtunneler (hb021). De kalles også vegnormaler og brukes som standard beregningsmetoder for utførsel av tunneler, veger og gater i Norge.
Vegteknologi omfatter også vegbygningsmaterialer og deres nedbrytingsmekanismer, beregning av ÅDT (årdøgnstrafikk), frostsikring av veger, vegfundamentet, vegdekker, vegtykkelse, vegutstyr og miljøtiltak. Også lastresponsanalyser, bæreevne og forsterkninger for forskjellige vegtyper.
Man har også metodikk for beregning av levetidskostnader for veger. Også drift og vedlikehold planlegges før en prosjekt blir godkjent og settes i live.
Det er oppmerksomhet på sikkerhetstiltak, spesielt i tunneler. Trafikk- og brannsikkerhetsnivå skal være basert på en systematisk vurdering av alle sider ved systemet som utføres av infrastrukturen, brukeren, trafikantene og kjøretøyene.
Håndbøker inneholder regler og utføringsmetoder for bygging av veger med tunneler.Man trenger å utføre geologiske forundersøkelser og ta hensyn til omgivelser før man setter i gang bygging av en tunnel. Man tar hensyn til geometrisk utforming, estetikk og kjøreopplevelse. Ut i fra disse betingelser utarbeider man plan og metoder som passer for den spesielle situasjonen.
Vegteknologi finnes som fag i instituttet for bygg, anlegg og transport ved fakultetet for ingeniørvitenskap og teknologi ved NTNU.
David Wilkie

Bakgrunn

Hans far var forstander i menigheten i Cults, og der vokste David Wilkie opp. Faren gikk bare ugjerne med på sønnens ønske om å bli maler.

Maler

Wilkie begynte å studere kunst i Edinburgh i 1799. Fire år senere fikk han pris for bildet Kallisto i badet med Diana. Fra 1805 studerte han ved Royal Academy of Arts i London, der han fikk oppmerksomhet for malerier som for eksempel Lokalpolitikeren og Den blinde fiolinisten. I 1811 ble han opptatt som medlem av kunstakademiet. Di kommende årene malte han bilder som Introduksjonsbrevet og Testementet vlir opplest.
År 1825 la Wilke ut på en rundtur på det europeiske kontinent. Gjennom en treårsperiode besøkte han Frankrike, Tyskland, Italia og Spania. Under denne reisen endret han både stil og tema. I stedet for en nøyaktig penselføring valgte han å male med bred pensel. Gjennom sine studium av gamle mestere, blant annet Correggio, Rembrandt og Diego Velázquez, fikk bildene hans en lettere karakter, di mer ymtet frempå enn avdekket. Malerier som Spansk posada og Piken fra Zaragoza er eksempler på dette.
Etterhvert gikk Wilkie over til å male historiske bilder og portretter. Best kjent av historiemalerinea er Knox deler ut sakramentet; andre er Columbus og egget og Maria Stuarts flukt. Blant portrettene hans utmerker seg fremstillingene av kong Georg, dronning Victoria, lady Lyndhurst, sir James MacGregor, hertugen av Wellington og landskapsmaleren Thomas Daniell. Hans portretter var i regelen vel utført hva gjeldt det samlede inntrykk, men det ble sagt at selve ansiktene ikke traff så godt. Han lyktes sjelden i å fremstille de portretterte på deres beste, og hva gjaldt især de kvinnelige portretterte var de selv heller sjeldent tilfredse med resultatet.

Kongens maler

Fra 1830 var Wilkie «kongens maler» og ble i 1836 slått til ridder. År 1840 reiste han til Konstantinopel, der han ble oppholdt abv krigshandlinger i Syria. I ventetiden  malte han et portrett av den unge sultanen Abd ül-Mecid. Han seilte så til Smyrna og derfra kom han til Jerusalem, der han oppholdt seg i fem travle uker. 
Det sieste arbeidet som beskjeftiget ham var et portrett av Mehemet Ali i Alexandria. Der ble han syk. 
Han ble alvorligere syk ombord på en fregatt ved Malta og døde da skipet var nær Gibraltar. Liket ble senket i havet i Gibraltarbukten.
Fattigmann

Fattigmann, også kjent som fattigmannsbakkels, er et av de tradisjonelle syv slagene til jul. Kaken består av egg, sukker, fløte, hvetemel, kardemomme og konjakk. Ingrediensene bakes til en elastisk deig, som kjevles, kuttes, og til slutt frityrstekes deigen. Med disse ingrediensene er kanskje «fattigmann» et litt underlig navn på kaken.
Fattigmann stammer antakelig fra Italia, hvor det er ganske vanlig å koke kaker i olje eller smult. Enkelte steder i Italia heter tilsvarende kake «cenci fritti», som betyr frityrkokte filler.
Norske immigranter tok med seg tradisjonen til USA på 1800-tallet og begynnelsen av 1900-tallet, hvor kaken nå er kjent som «futimonbuckles».
Fattigmann er også en tradisjonsrik julebakst i Sverige og på Island (kleinur).
Snackbar

En snackbar er et serveringssted hvor snacks, småretter og leskedrikker serveres over disk. Der er vanligvis ingen, eller få, sitteplasser for gjestene.
Serveringstilbudet i en snackbar varierer, men omfatter gjerne hurtigmat som pølse i brød, hamburger og pommes frites, men er mer begrenset enn et typisk gatekjøkken. Der selges også godteri, iskrem og brus, men i motsetning til en kiosk er det ikke vanlig med et bredt utvalg av aviser og tidsskrifter.
Den første kjente anvendelsen av ordet snackbar var i 1930.
Pedinorrhina recurva

Utseende

En middelsstor, avlang, litt flat, ensfarget skinnende grønn gullbasse.

Utbredelse

Arten er vidt utbredt i Kamerun, Guinea, Elfenbeinskysten og Togo.
Nettbutikk

Nettbutikk er en interaktiv og virtuell butikk der kunder kjøper varer, tjenester ol. direkte fra en selger på Internett. Dataenheter som for eksempel datamaskin og mobiltelefon med tilgang på Internett gjør denne typen butikker tilgjengelig for kunder. Verdens største netthandel er eBay, som er både er en nettbutikk og nettauksjon i prinsippet selger alt og har millioner av produkter.
På norsk er det flere synonymer for nettbutikk. Blant disse er webbutikk, ebutikk og ehandel. Engelskinspirerte ord er representert når det gjelder ord tilknyttet nettbutikker og netthandel.

Vareomsetning i Norge via nettbutikker

Ifølge statistikk fra Distansehandel Norge fra 2012 sto bedrifter som selger data, lyd- og bildeprodukter for 30 prosent av omsetningen i netthandelmarkedet i 2012. Deretter kommer klær, sko og tilbehør med 16 prosent, helse- og velværeprodukter med 9 prosent og bøker med ca. 8,5 prosent.

Fortolling av varer fra utenlandske nettbutikker

Varer fra utenlandske nettbutikk er i de fleste tilfeller pålagt en merverdiavgift på 25 prosent når varen kommer til Norge. I tillegg kommer et fortollingsgebyr som er fastsatt hos speditøren (fraktselskapet). Bøker er momsfri. Merverdiavgiften bortfaller hvis varesendingen inkludert frakt- og forsikringskostnader er under NOK 350,- ved fortollingstidspunktet. Dette avgiftsfritaket gjelder alle varer utenom alkohol og tobakk. 
I starten av 2020 vil tollgrensen bortfalle og man må fortolle alle kjøp fra utlandet, uansett pris.
2. divisjon fotball for menn 2010, avdeling 4

2. divisjon fotball for menn, avdeling 4 2010 startet 17. april 2010 og ble avsluttet 13. oktober 2010. 
Hamarkameratene rykket ned fra 1. divisjon 2009. Brumunddal, Senja og Harstad rykket opp fra 3. divisjon 2009.
Vinneren av avdelingen rykker direkte opp til 1. divisjon. De tre siste lagene rykker ned til 3. divisjon, med mindre noen 2. lag blir tvunget ned til 3. divisjon fordi deres 1. lag i Eliteserien rykker ned.
Lillehammer ble den beste tolveren av alle avdelingene og får fortsatt lov til å spille i 2. divisjon i 2011, fordi Lyn ble slått konkurs i 1. divisjon og faller ut av seriesystemet.
Skotsk Premier League 2005–2006

Den Skotske Premier League 2005–06 ble avsluttet med Celtic som mester. Livingston rykket ned, og for første gang på 11 år klarte et lag å skille Celtic og Rangers, med Hearts på 2.-plass.
Svarte sekunder (bok)

Handling

Helga Joners lille datter, Ida, skal bare ut en tur i kiosken for å kjøpe et blad og noe tyggis. Hun kommer aldri tilbake. Det blir en lang og vanskelig oppklaring for Sejer. Her fins det tilsynelatende ikke noe motiv, ingen logiske forklaringer. Samme kveld som Ida forsvant, kom fetteren hennes, Tomme, hjem veldig sent og hadde bulket bilen. Han oppfører seg veldig rart, er preget av det som har skjedd og er mye sammen med Willy – en kar som har vært innblandet i biltyverier og driver med narkotika.
Den mentalt tilbakestående Emil Johannes oppfører seg så rart at moren hans blir alvorlig redd for at noe har hendt. Han vil ikke slippe henne inn når hun banker på, og da hun endelig kommer seg inn i huset hans, lukter det forferdelig der.
Omsider blir Ida funnet nedfrosset, innpakket i en dyne på Lysjordet. Eneste sporet etterforskerne nå har er en rød fjær og nattkjolen Ida var iført.
Til brevvennen sin skrev Ida at hun kjenner noen som har en fugl. Moren har aldri hørt om denne fuglen. Den røde fjæren Konrad Sejer og Jacob Skarre finner i esken hennes blir et viktig spor. Skarre har også funnet frem til butikken som solgte den pene nattkjolen som Ida ble funnet i. Butikkekspeditøren klarer å gi en meget detaljert beskrivelse av personen som kjøpte nattkjolen.
Sejer og Skarre drar hjem til Elsa Mork, moren til Emil, fordi tegningen ligner veldig på henne. Hun nekter for å ha sett nattkjolen. Sejer prøver å lokke frem informasjon, men er redd for å skremme henne.
Unden

Fiske

Unden er en av Sveriges beste storrøyesjöer, både sjøens topografi og dens økosystem er egnet for røyeproduksjon. For øvrig finnes et stort antall fiskeslag, blant annet ørret, sik, abbor, gjedde og lake.
De største kjente fisk som er fanget:
Røye 10,5 kg, gullspångsørret 14,4 kg, sik 3,2 kg, abbor 2,8 kg, gjedde 17,0 kg.
Siden 1977 er det gitt offentlige tilskudd for kalkingstiltak. Kalksteinsgrus har blitt kjørt ut på røyas gyteplasser og innsjøene i nedbørsfeltet kalkes regelmessig fra helikopter.
Stabssjef i Det hvite hus

Stabssjefen i Det hvite hus (eng.: White House Chief of Staff) er den høyeste stillingen innen Executive Office of the President of the United States (EOP), USAs presidents stab.
Stabssjefen har ansvar blant annet for presidentens program og avgjør hvem som skal innvilges møte med presidenten. Stabssjefens oppgaver tillå tidligere av presidentens sekretærer. I 1946 innførte man stillingen Assistant to the President (presidentens assistent), og i 1961 kom stabssjefsstillingen. Stabssjefen avlastes (2009) av to assisterende stabssjefer.
The Bombsessions EP

The Bombsessions EP er en EP med Rifu, utgitt i 2005.
Absolute Poker

Absolute Poker var et nettbasert pokerselskap.
I 2007 opplevde selskapet sterke anklager om juks. Det kunne da se ut som om noen spillere hadde anledning til å se de øvrige spilleres kort og dermed forutse spillets gang.
Selskapets aktivitet ble stengt av FBI i april 2011. Selskapet ble da anklaget for blant annet skatteunndragelse og hvitvasking av penger.
I mai kom det frem at selskapet ble kontrollert av det norske selskapet Madeira Fjord gjennom en rekke holdingselskaper og datterselskaper registrert i mange forskjellige land.
Det svarte alvor

Det svarte alvor er en norsk dokumentar fra 1994, produsert av NRK og regissert av Gunnar Grøndahl. Den ble sendt 12. april og varte ca 35 minutter.
Dokumentaren tar opp black metal-musikken og satanisme, kirkebrannene på 1990-tallet, samt drapet på Øystein Aarseth. Dokumentaren inneholder blant annet intervjuer med Ihshan fra Emperor, Garm fra Ulver, Hellhammer fra Mayhem, Satyr fra Satyricon og konsertopptak med Immortal.
Mirin (risvin)

Mirin (味醂 eller みりん) er en søt risvin fra det japanske kjøkken. Den minner om sake, men har en lavere andel av alkohol og høyere andel av sukker. Sukkerinnnoldet er et komplekst kullhydrat som dannes naturlig ved fermenteringen, og er ikke raffinert sukker. Andelen av alkohol reduseres ytterligere når væsken blir oppvarmet.
Der er tre overordnede typer av mirin. Den første er hon mirin (bokstavelig: sann mirin), som har ca. 14 % alkohol, og som produseres ved en 40-60 dager lang meskeprosess. Den andre er shio mirin, som inneholder alkohol samt 1,5 % salt for å unngå alkoholavgifter. Den tredje er shin mirin (bokstavelig: ny mirin), eller mirin-fu chomiryo (bokstavelig: mirinaktig krydder), som inneholder mindre enn 1 % alkohol, men som har den samme aromaen.
I Edo-perioden (1603-1868) ble mirin drukket som amazake. Toso, som tradisjonelt drikkes til nyttår, kan lages ved å dyppe en krydderblanding i mirin.
I Kansai blir mirin kokt litt før bruk, slik at noe av alkoholen skal fordampe, mens man i Kantou bruker mirin som det er. Mirin kokt på Kansai-måten kalles for nikiri mirin (煮切り味醂) (bokstavelig: gjennomkokt mirin).
Mirin brukes til at gi stekt fisk et lyst anstrøk eller for å fjerne fiskelukten. Et lite grann brukes ofte i stedet for sukker og soyasaus. Det brukes noen ganger sammen med sushi. Mirin brukes også i teriyakissus.
Mirin-industrien har utnevnt 30. november til hon-mirin-dag, for i et ordspill lyder datoen som '11' (いい, god) og '30' (みりん, mirin).
Norwegian Air Shuttles flyflåte

Norwegian Air Shuttles flyflåte består i september 2019 av totalt 161 fly; 29 av typen Boeing 787-9, 8 av typen Boeing 787-8, 106 av typen Boeing 737-800W og 18 av typen Boeing 737 MAX 8. Norwegian Air Shuttle har tatt levering på 100 nye Boeing 737-800W-maskiner i perioden august 2009–februar 2018. I tillegg har selskapet leaset 14 nye fly av samme type, som er levert i perioden juni 2008–desember 2014.
I januar 2012 bestilte selskapet 100 fly av typen Boeing 737 MAX 8 med opsjon på ytterligere 100 fly, samt 100 fly av typen Airbus A320neo med opsjon på ytterligere 50 fly. Senere er 10 opsjoner på 737 MAX 8 omgjort til faste bestillinger slik at det totalt er 110 i fast ordre. Av disse er 18 fly levert siden juni 2017, 12 forventes levert i 2018. I juli 2016 ble 30 av Airbus A320neo bestillingene omgjort til Airbus A321LR Selskapet har også bestilt 42 langdistansefly av typen Boeing 787 Dreamliner for bruk på ruter til Nord- og Sør-Amerika samt Asia.
Kraftjazz

Kraftjazz er et musikkalbum med Stokstad/Jensen Trad.Band, utgitt i 1982.